Diari Oficial de la Generalitat Valenciana


Sumari del DOGV 5785, del 16-06-2008 (2008/6331)

Assumpte civil 001062/2006. Notificació de la interlocutòria a Jenny Marlene Vallejo Sánchez.
---------------------------------------------------------------------------------------------

### Dades del document

Número de DOGV
:   5785

Data del DOGV
:   16-06-2008

Secció del DOGV
:   IV. ADMINISTRACIÓ DE JUSTÍCIA

Número del document
:   2008/6331


Data del document
:   24-04-2008

Organisme emissor
:   Jutjat de Primera Instància Número 2 de Torrevieja

Tipus de document
:   Edicte

Descriptors 

:   * sistema judicial

Assumpte civil 001062/2006. Notificació de la interlocutòria a Jenny Marlene Vallejo Sánchez. [2008/6331]  
En l'execució hipotecària que se segueix en este Jutjat amb el número 1062/2006, s'ha dictat la interlocutòria en data 25 de febrer de 2008, que té els antecedents de fet i part dispositiva, literalment, com es diu:  
«Interlocutòria  
Jutge que la dicta: Jesús Alemany Eguidazu.  
Lloc: Torrevieja (Alacant).  
Data: 25 de febrer de 2008.  
Antecedents de fet  
Primer. Que per l'escriptura pública atorgada a Torrevieja amb data 4 de febrer de 2005, davant del notari José María Carreño Marín i amb el número 215 del seu protocol, la Caja de Ahorros del Mediterráneo, d'una banda, i Jenny Marlene Vallejo Sánchez, d'una altra, van subscriure un contracte de préstec amb garantia hipotecària sobre la següent finca registral:  
Finca registral número 34801, inscrita al tom 1695, foli 62, del Registre de la Propietat número 3 de Torrevieja.  
Valorada a l'efecte de subhasta en 77.387 euros.  
Segon. Que el procurador senyor Martínez Gilabert, en representació de la Caja de Ahorros del Mediterráneo, va formular este procediment a l'empara del que disposen els articles 681 i següents de la Llei d'Enjudiciament Civil, fent constar que els deutors van incomplir el que s'ha pactat en l'escriptura de garantia hipotecària i reclamant la quantitat de 49.463,06 euros de principal i els interessos de remuneració i de demora vençuts, més els interessos reportats, i 8.414,60 euros pressupostats per a despeses i costes produïdes i garantides amb la hipoteca; per això es deduïa un escrit on se sol·licitava que fóra admesa la demanda que formulava, la qual se substanciava amb subjecció a les regles dels articles 681 i següents de la LEC. S'hi adjuntava la primera còpia de l'escriptura referida en el primer fet.  
Tercer. Que una vegada admesa la sol·licitud que es formulava, es va acordar substanciar-la pels tràmits disposats en els articles invocats, i vist que no s'hi acreditava que s'havia requerit el pagament amb més de deu dies d'anticipació al deutor de la hipoteca, es va verificar judicialment el requeriment esmentat, amb el requeriment personal que es va practicar amb data, i es va reclamar al Registre de la Propietat el certificat que disposa l'article 688 de la LEC, el qual va ser aportat; no en va resultar l'existència de creditors posteriors.  
Quart. Que transcorreguts els 30 dies que estableix l'article 691 de la LEC, va ser treta la finca hipotecada a la venda, en pública subhasta, pel preu fixat en l'escriptura de constitució d'hipoteca, ascendent a 77.387 euros, i es va publicar en edictes que es van fixar al tauler d'anuncis d'este Jutjat, en els quals es va consignar que les actuacions i el certificat del Registre estarien exposats a la Secretaria, i que tots els licitadors acceptaven com a suficient la titulació aportada, que les càrregues o gravàmens anteriors o preferents al crèdit que es reclamava continuarien subsistents, entenent-se que l'executant els acceptava, i que en quedava subrogat en la responsabilitat, sense destinar a la seua extinció el preu de la rematada.  
Cinqué. Amb data 24 d'octubre es va realitzar la subhasta dels béns esmentats, que va tindre lloc sense cap efecte per falta de licitadors.  
Sisé. L'executant, dins del termini que estableix l'article 671 de la Llei 1/2000, d'Enjudiciament Civil, ha sol·licitat l'adjudicació del bé subhastat, per la quantitat deguda per tots els conceptes, i s'ha efectuat la taxació de costes i liquidació d'interessos que van ascendir, respectivament, a les quantitats de 755,63 euros i 12.450 euros, i que van ser aprovats per la interlocutòria de data 15 de febrer de 2008.  
Part dispositiva  
S'adjudica a l'executant Caixa d'Estalvis del Mediterrani, amb domicili social a Alacant, carrer de Sant Ferran, 40, i codi d'identificació fiscal S69617668, la finca descrita en el fet primer d'esta resolució i que ací es dóna íntegrament per reproduïda.  
Es declaren subsistents totes les càrregues anteriors o preferents al crèdit ací reclamat de la finca assenyalada adés, entenent-se que l'adjudicatari les accepta i en queda subrogat en la responsabilitat, sense destinar a la seua extinció el preu de la rematada.  
Que s'entenga com a rebuda pel creditor la quantitat de 62.668,69 euros en pagament del principal, costes i interessos objecte de cobertura hipotecària.  
Que s'entenga que del resultat d'este procediment no pot certificar-se l'existència o no d'inquilins i ocupants de la finca objecte d'esta aprovació.  
Es decreta la cancel·lació de la inscripció d'hipoteca efectuada respecte de la finca esmentada en el fet primer d'esta resolució, que ací es dóna íntegrament per reproduïda; així mateix, es decreta la cancel·lació de totes les càrregues, gravàmens i inscripcions de tercers posseïdors que hi siguen posteriors, sense cap excepció, fins i tot les que s'hagueren verificat després d'haver-se expedit el certificat a què es refereix l'article 688. Perquè s'efectuen estes cancel·lacions, que s'estenga un manament per duplicat al registrador de la propietat número 3 de Torrevieja.  
Que el secretari judicial expedisca una testimoniança a l'adjudicatari, que serà títol suficient per a la inscripció a favor seu en el Registre de la Propietat, amb l'advertència que haurà de presentar-la dins del termini reglamentari a l'oficina liquidadora de l'impost de drets reals per a satisfer el corresponent a la seua transmissió.  
Que es notifique esta resolució a les parts fent-los saber que hi poden interposar un recurs de reposició davant d'este Jutjat, en el termini dels cinc dies següents al de la seua notificació.  
Ho acorda i firma sa senyoria. En done fe.»  
Firma del jutge. Firma del secretari.  
Mitjançant la Resolució de 24 d'abril de 2008, s'ha acordat la publicació del present edicte en el Diari Oficial de la Comunitat Valenciana, per a dur a terme la diligència de notificació a la part executada Jenny Marlene Vallejo Sánchez.  
Torrevieja, 24 d'abril de 2008.- La secretària judicial: María Purificación Guillamón Ayala.